section_heading: Rad i priznanja
paragraph_text: Kao gimnazijalac i student isticao se nastupima literarnog sadržaja na sjednicama Serafske imakulate i zbora Jukić. Studij publicistike usmjerio ga je da se bavi pitanjima i problemima korištenja suvremenih sredstava komuniciranja u naviještanju evanđelja. U vrijeme boravka u Njemačkoj surađivao je u essenskom listu Ruhrwort i još nekim drugim periodičkim publikacijama, a od tuzemnih u Dobrom Pastiru (1966.), Bosni Srebrenoj (1969., 1971., 1973., 1976., 1981., 1984., 1987.), Jukiću (1972., 1980.), reviji Nova et vetera (1980., 1982., 1986.), Kani i Svjetlu riječi od 1983. Bio je urednik provincijskog glasila Bosna Srebrena (1976. – 1982.).